"La data de 2 martie, în jurul orei 17:55, poliţiştii din cadrul Secţiei nr. 8 Poliţie Rurală Valea Mare au fost sesizaţi de un bărbat de 42 de ani, din Cobia, cu privire la faptul că fiul său minor, în vârstă de 15 ani, a plecat voluntar de la domiciliu, îndreptându-se către zona împădurită a localităţii, existând suspiciunea că s-ar putea pune în pericol", precizează IPJ Dâmboviţa.
Au fost constituite echipe mixte de căutare formate din poliţişti de la Inspectoratul de Poliţie Judeţean, pompieri de la Inspectoratul pentru Situaţii de Urgenţă şi jandarmi de la Inspectoratul Judeţean de Jandarmi Dâmboviţa.
"Totodată, în activităţile de căutare, a fost utilizată şi o cameră video cu termoviziune, iar reprezentanţii unităţii administrativ teritoriale Cobia au acordat sprijin efectivelor angrenate la căutări. Ulterior, minorul a fost găsit de o echipă mixtă formată dintr-un poliţist şi un jandarm, la ieşirea din pădure, la aproximativ 1,5 kilometri de domiciliu. Acesta nu a fost victima niciunei infracţiuni", mai arată sursa citată.
De asemenea, despre situaţie au fost informaţi şi reprezentanţii Direcţiei Generale de Asistenţă Socială şi Protecţia Copilului.